సీబీఐ, ఈడీ అభియోగాలు కొట్టేసిన ప్రత్యేక కోర్టున్యూఢిల్లీ, ఫిబ్రవరి 2: ఎయిర్సెల్-మ్యాక్సిస్ ఒప్పందం కేసులో టెలికం మాజీ మంత్రి దయానిధి మారన్, ఆయన సోదరుడు కళానిధి మారన్లపై సీబీఐ, ఈడీ మోపిన అభియోగాలను ఢిల్లీలోని ప్రత్యేక న్యాయస్థానం కొట్టేసింది. ఈ తీర్పు మలేసియా జాతీయులైన ఇతర నిందితులు రాల్ఫ్ మార్షల్, టి.ఆనంద కృష్ణన్ల మీద పెట్టిన కేసులపై ఎలాంటి ప్రతికూల ప్రభావం చూపబోవు. న్యాయమూర్తి ముందుగానే మారన్ సోదరుల కేసును, మలేసియన్ల కేసును విడదీశారు. 2జీ స్పెక్ట్రం కేసును మొదటి నుంచీ విచారిస్తున్న ప్రత్యేక జడ్జి ఒ.పి.సైనీ గురువారం మారన్లపై తీర్పునిచ్చారు. ఎయిర్సెల్ ప్రమోటర్ సి.శివశంకరన్ను ఆ కంపెనీలో వాటాలను మలేసియా సంస్థ మ్యాక్సి్సకు విక్రయించాలని 2006లో దయానిధి మారన్ ఒత్తిడి చేశారన్నది అభియోగం. ప్రాథమిక సాక్ష్యాధారాలు ఉన్నాయి కాబట్టి కేసు దర్యాప్తు చేయాలని అప్పట్లో న్యాయమూర్తి సైనీ ఆదేశించారు. ప్రమోటర్లను బెదిరించి మ్యాక్సి్సకు అమ్ముకొనేట్లు చేయడం ద్వారా మారన్ సోదరులు 742 కోట్ల నల్లధనాన్ని వైట్గా తమ కంపెనీల్లోకి తెచ్చుకున్నారని సీబీఐ అభియోగపత్రంలో పేర్కొంది. తాజా తీర్పుతో మారన్ సోదరులు, వారి కుటుంబ సభ్యులు, సన్ గూరప్ కంపెనీలు... నేరపూరిత కుట్ర, అవినీతి, మనీ లాండరింగ్ కేసుల నుంచి బయటపడ్డారు.
cbi, eedee abhiyogaalu kottesina pratyeka kortunyudilly, fibravari 2: airsel-maxis oppandam kesulo telicom maji mantri dayanidhi maran, aayana sodarudu kalanidhi maaranlapai cbi, eedee mopina abhiyogaalanu dhilleelooni pratyeka nyaayasthaanam kottesindi. ee teerpu malesia jaateeyulaina itara ninditulu ralf marshal, ti.aananda krishnanla meeda pettina kesulapai elanti pratikuula prabhaavam chuupabovu. nyaayamuurti mundugaane maran sodarula kesunu, malesianla kesunu vidadeesaaru. 2jee spectrum kesunu modati nunchi vichaaristunna pratyeka jadji o.pi.sainee guruvaram maaranlapai teerpunichaaru. airsel pramoter si.sivasankarannu aa companylo vaataalanu malesia samstha maxisku vikrayinchaalani 2006loo dayanidhi maran ottidi chesarannadi abhiyogam. praathamika saakshyaadhaaraalu unnaayi kabatti kesu daryaaptu cheyalani appatlo nyaayamuurti sainee aadesinchaaru. pramotarlanu bedirinchi maxisku ammukonetlu cheyadam dwara maran sodarulu 742 kotla nalladhanaanni vaitga tama companylloki tecchukunnaarani cbi abhiyogapatramlo perkondi. taja teerputho maran sodarulu, vaari kutumba sabhyulu, sun goorap companylu... nerapurita kutra, avineeti, manee landering kesula nunchi bayatapaddaru.